ภัคจีรา วรรณสุทธิ์

ภัคจีรา วรรณสุทธิ์ (เกิด 3 กุมภาพันธ์ พ.ศ. 2520) ชื่อเล่น โอ๋ เป็นนักแสดง นางแบบ และพิธีกรหญิงอิสระชาวไทย เริ่มต้นเข้าวงการบันเทิงมาเมื่อปี พ.ศ. 2539 จากการได้รับรางวัลตำแหน่งชนะเลิศ ในการประกวด Miss Motor Show Thailand 1996 มีชื่อเสียง และเป็นที่รู้จักจากการเป็นนักแสดง ในบทบาทนางร้ายของละครโทรทัศน์ไทย
==ประวัติ==
ภัคจีรา วรรณสุทธิ์ (โอ๋) เริ่มต้นเข้าวงการบันเทิง จากการได้เป็นนางแบบโฆษณาสินค้าในนิตยสาร และ ถ่ายแบบลงนิตยสารวัยน่ารัก หลังจากนั้นในปี พ.ศ. 2539 ได้ไปสมัครเข้าประกวด Miss Future Model Contest 1996 โดยได้รับรางวัลตำแหน่งชนะเลิศ ในเวลาต่อมาไม่นานก็ได้รับโอกาสจาก วิริยะ พงษ์อาจหาญ หรือ อุ๊บ ที่เป็นผู้จัดการนักแสดงชื่อดัง ส่งเข้าไปประกวดในเวทีใหญ่ระดับประเทศอย่าง Miss Motor Show Thailand 1996 ซึ่งก็ได้รับรางวัลตำแหน่งชนะเลิศ โดยถือเป็นการเข้าวงการบันเทิงอย่างเป็นทางการ
สำหรับด้านครอบครัว โอ๋ มีบิดา คือ นายวันชัย พุ่มเจริญ มารดา คือ นางประยงค์ พุ่มเจริญ โดย โอ๋ เป็นลูกสาวคนโต และมีน้องสาวอีก 2 คน คือ อินทิรา พุ่มเจริญ (อิน) เป็นน้องสาวคนกลาง และ ชลิตา พุ่มเจริญ (อุ๋ย) เป็นน้องสาวคนเล็ก
โอ๋ เป็นนักแสดง นางแบบ และพิธีกรหญิงอิสระชาวไทย โดยมีผลงานละครโทรทัศน์เรื่องแรกคือ ลูกผู้ชายหัวใจไม้ฉาก (2539) ในบทนางเอก แสดงคู่กับ สันติ ประกายเลิศลักษณ์ หรือ สันติ จีมส์ และได้เริ่มพลิกบทบาทมารับบทนางร้าย ในละคร อีแตน (2541) และ ไฟลวง (2541) ซึ่งถือเป็นผลงานละครที่สร้างชื่อเสียงเป็นอย่างมาก หลังจากนั้นจึงได้รับบทบาทนางร้ายมาโดยตลอด มีผลงานละครเด่น อาทิเช่น เสน่ห์นางงิ้ว (2542), ปัญญาชนก้นครัว (2542), รอยรัก รอยอดีต (2543), คน 2 คม (2544), เมียจำเป็น (2544), หนึ่งในทรวง (2548), อุ้มรัก (2549), มาเฟียที่รัก (2550) และ รักนี้หัวใจเราจอง (2550) เป็นต้น ฯลฯ
ในปี 2552 ได้เข้าพิธีมงคลสมรส และจดทะเบียนสมรสกับ มธุกร พสวงศ์ เป็นทายาท รุ่นที่ 3 ของร้านทอง ฮั่ว เซ่ง เฮง ที่มีจำนวน 6 สาขา ทั่วประเทศไทย โดยพิธีได้จัดขึ้น ณ ห้องรอยัล บอลรูม โรงแรมแมนดาริน โอเรียนเต็ล ในวันที่ 22 พฤษภาคม พ.ศ. 2552
ในปี 2553 ป่วยเป็น โรคกล้ามเนื้ออ่อนแรง (Myasthenia Gravis) และได้เข้ารับการผ่าตัดรักษาที่โรงพยาบาลศิริราช เมื่อวันที่ 15 ตุลาคม พ.ศ. 2553 โดยอาการได้หายเป็นปกติแล้ว
ในปี 2556 ได้ให้กำเนิดบุตรสาว 1 คน ชื่อ แสนดี พสวงศ์ เมื่อวันที่ 16 กุมภาพันธ์ พ.ศ. 2556
ในปี 2565 ได้เลิกรากับสามี คือ มธุกร พสวงศ์ หลังจากที่ได้ใช้ชีวิตคู่สมรสร่วมกันมาเป็นระยะเวลากว่า 13 ปี เมื่อวันที่ 29 กรกฎาคม พ.ศ. 2565
== การศึกษา ==
อนุบาล - มัธยมศึกษา ปีที่ 3 :โรงเรียนโรจนนิมิตวิทยา
ปวช.  : คณะเทคโนโลยีคหกรรมศาสตร์ สาขาวิชาอาหารและโภชนาการ มหาวิทยาลัยเทคโนโลยีราชมงคลกรุงเทพ (วิทยาเขตพระนครใต้)
ปริญญาตรี : คณะนิเทศศาสตร์ มหาวิทยาลัยราชภัฏสวนสุนันทา
== ผลงาน  ==
=== ละครโทรทัศน์ ===
===ภาพยนตร์===
===ซิทคอม===
=== มิวสิกวิดีโอ ===
=== เพลง ===
=== พิธีกร ===
พิธีกรหลัก
ตีท้ายครัว ทางช่อง 3 (ปี พ.ศ. 2551 - ปัจจุบัน)
ยุทธการบันเทิง ทางช่อง ITV
สุดเดชประเทศไทย ทางช่อง 3
สบาย แอท ไนน์ ทางช่อง 9
มิวสิกเกสท์ ทางช่อง 5
เพลงเด็ดภาคดึก ทางช่อง 5
เป็นปี่เป็นขลุ่ย ทางช่อง 5
ซี้ย่ำปึ้ก ศึกเจ้าสังเวียน ทางช่อง 5
Home Sweet Home บ้านแสนสุข ทางช่อง 5
Hot Shot ช็อตเด็ด คนดัง ทางช่อง 3
Happy Morning ทางช่อง 5
เรื่องเล่าเช้านี้ (ช่วงครอบครัวบันเทิง) ทางช่อง 3
เรื่องเล่าเสาร์-อาทิตย์ (ช่วงครอบครัวบันเทิง) ทางช่อง 3
เมย์ เอ๋ โอ๋ Mama’s Talk ทาง PPTVHD (ช่อง 36)
พิธีกรรับเชิญ
หม่ำโชว์ (5 พ.ค. 50 และ 12 พ.ค. 50) ทางช่อง 5
ศึกน้ำผึ้งพระจันทร์ (2 มี.ค. 53 และ 9 มี.ค. 53) ทางช่อง 5
บอก 9 เล่าสิบ ทางช่อง 9
ปากโป้ง (ส.ค. - ก.ย. 57) ทางช่อง 8
=== ละครเวที ===
===พากย์เสียงภาพยนตร์===
=== งานเขียน ===
(ปี พ.ศ. 2548) Pocket book ชื่อ ถึงร๊ายย...ก็รัก (Tueng Rai...Kor Ruk) ของสำนักพิมพ์ POCKATS
== รางวัล ==
รางวัลที่ได้รับจากเข้าประกวด
รางวัลที่ได้รับ และการถูกเสนอชื่อให้เข้าชิงรางวัล ในฐานะนักแสดง
==อ้างอิง==
== แหล่งข้อมูลอื่น ==
บุคคลที่ยังมีชีวิตอยู่
นักแสดงชาวไทย
พิธีกรชาวไทย
บุคคลจากมหาวิทยาลัยเทคโนโลยีราชมงคลกรุงเทพ
บุคคลจากมหาวิทยาลัยราชภัฏสวนสุนันทา
บุคคลจากกรุงเทพมหานคร